Oltinoy Ma’murova. Oltinoy Toʻlanboyevna Maʼmurova (1980-yil 17-iyul, Andijon viloyati, Oʻzbekiston SSR) — oʻzbek siyosatchisi, Oʻzbekiston Respublikasi Oliy Majlisi IV chaqiriq Qonunchilik palatasi deputati. "Adolat" sotsial-demokratik partiyasi aʼzosi. Tarjimai holi. Oltinoy Maʼmurova Andijon muhandislik-iqtisodiyot instituti va O‘zbekiston Prezidenti huzuridagi Davlat boshqaruvi akademiyasini tamomlagan. 2020-yilda Oʻzbekiston Respublikasi Oliy Majlisi IV-chaqiriq Qonunchilik palatasiga saylangan, shuningdek, Oʻzbekiston Respublikasi Oliy Majlisi Qonunchilik palatasining Mehnat va ijtimoiy masalalar qo‘mitasi aʼzosi etib tayinlangan.